CELEX: C2005/082/21
Language: el
Date: 2005-04-02 00:00:00
Title: Υπόθεση C- C-26/05: Αίτηση για την έκδοση προδικαστικής αποφάσεως που υπέβαλε το Landesgericht Korneuburg με διάταξη της 13ης Ιανουαρίου 2005 στην υπόθεση Plato Plastik Robert Frank GmbH κατά CAROPACK Handels GmbH

2.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/10
            
         Αίτηση για την έκδοση προδικαστικής αποφάσεως που υπέβαλε το Landesgericht Korneuburg με διάταξη της 13ης Ιανουαρίου 2005 στην υπόθεση Plato Plastik Robert Frank GmbH κατά CAROPACK Handels GmbH
   (Υπόθεση C- C-26/05)
   (2005/C 82/21)
   Γλώσσα διαδικασίας: η γερμανική
   Με διάταξη της 13ης Ιανουαρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 27 Ιανουαρίου 2005 το Landesgericht Korneuburg, στο πλαίσιο της διαφοράς μεταξύ Plato Plastik Robert Frank GmbH και CAROPACK Handels GmbH, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1.
            
            
               Κύριο ερώτημα: «Είναι, κατά την έννοια της οδηγίας 94/62/ΕΚ του Ευρωπαϊκού Κοινοβουλίου και του Συμβουλίου της 20-12-1994, ο παραγωγός συσκευασιών προς πώληση, ομαδοποιημένων συσκευασιών ή συσκευασιών μεταφοράς, ήτοι ο παραγωγός συσκευασιών, πάντοτε το πρόσωπο το οποίο στο πλαίσιο της ασκήσεως της επαγγελματικής δραστηριότητάς του συνδυάζει άμεσα ή έμμεσα ή αναθέτει σε τρίτους να συνδυάσουν άμεσα ή έμμεσα τα εμπορεύματα με το προϊόν το οποίο προορίζεται για τη συσκευασία τους (σ. 2 του πρωτοτύπου) και ισχύει τούτο και για τις πλαστικές σακούλες; Είναι επομένως ο παραγωγός (προμηθευτής) των προϊόντων που περιγράφονται στο άρθρο 3, σημείο 1, πρώτο εδάφιο, ήτοι προϊόντων τα οποία προορίζονται να χρησιμοποιηθούν για να περιέχουν αγαθά και για την προστασία, τη διακίνηση, τη διάθεση και την παρουσίαση αγαθών καθώς και ειδών ”μιας χρήσεως“ που χρησιμοποιούνται για τον ίδιο σκοπό, παραγωγός (προμηθευτής) υλικών συσκευασίας (προϊόντων συσκευασίας) και όχι παραγωγός συσκευασιών προς πώληση, ομαδοποιημένων συσκευασιών ή συσκευασιών μεταφοράς (παραγωγός συσκευασιών· πρβλ. τις αντίστοιχες έννοιες του άρθρου 3, σημείο 1, πρώτο εδάφιο, της οδηγίας);»
            
         
               2.
            
            
               Πρώτο συμπληρωματικό ερώτημα σε περίπτωση καταφατικής απαντήσεως στο κύριο ερώτημα: «Δεν είναι, επομένως, το πρόσωπο που παράγει πλαστικές σακούλες παραγωγός συσκευασιών προς πώληση, ομαδοποιημένων συσκευασιών ή συσκευασιών μεταφοράς, αλλά παραγωγός υλικών συσκευασίας (προϊόντων συσκευασίας);»
            
         
               3.
            
            
               Δεύτερο συμπληρωματικό ερώτημα σε περίπτωση καταφατικής απαντήσεως στο πρώτο συμπληρωματικό ερώτημα: «Αντιβαίνει στο κοινοτικό δίκαιο, και ειδικότερα στην αρχή της ισότητας, στην απαγόρευση των μη αντικειμενικώς δικαιολογούμενων περιορισμών της επαγγελματικής ελευθερίας και στην απαγόρευση της προκλήσεως στρεβλώσεων στον ανταγωνισμό νομοθεσία κράτους μέλους η οποία προβλέπει επ' απειλή ποινής ότι ο παραγωγός υλικών συσκευασίας, ιδίως αν παράγει μεταξύ άλλων πλαστικές σακούλες, δεν υποχρεούται ούτε να τις λάβει πίσω ούτε να μετάσχει συναφώς σε σύστημα συλλογής και ανακτήσεως, εκτός και αν υπάρχει φορέας που αναλαμβάνει την υποχρέωση αυτή σε μεταγενέστερο στάδιο διανομής και χορηγεί συναφώς στον παραγωγό των υλικών συσκευασίας βεβαίωση που παράγει έννομα αποτελέσματα;»